פרנץ פושקש

פֶרֶנְץ פּוּשְׁקַשׁ (בהונגרית:Ferenc Puskás, שמו במקור "פרנץ פורצלד" (Franz Purczeld)‏; 1 באפריל 1927 – 17 בנובמבר 2006) היה כדורגלן הונגרי ששיחק כחלוץ. פושקש הפך לנערץ בארצו ומחוצה לה בשל משחקו בנבחרת הונגריה ובפרט במשחק הניצחון ההיסטורי שלה על נבחרת אנגליה בביתה, כשניצחה אותה בתוצאה 6:3 באצטדיון ומבלי. כמו כן, נודע בשל התקופה בה שיחק במדי ריאל מדריד. פושקש כבש 746 שערים במדי הקבוצות והנבחרות בהן שיחק, נתון המציב אותו במקום ה-5 בטבלת הכובשים בכל הזמנים והופך אותו גם לאחד החלוצים הגדולים בכל הזמנים.[דרוש מקור] פושקש הבקיע 352 שערים בליגת העל ההונגרית. שני לאימרה שלוסר, שהבקיע 411. בנוסף, במדי ריאל מדריד הבקיע 242 שערים, שישי לכריסטיאנו רונאלדו (450), כרים בנזמה וראול גונזלס (323), אלפרדו די סטפנו (308) ששיחק בקבוצה יחד עם פושקש, וסנטיאנה (290). פושקש נולד בקישפשט שבקרבת בודפשט, כבן לפרנץ פורצלד-פושקאש, ממוצא גרמני ולאם הונגרייה, מרגיט בירו. התחיל את הקריירה שלו בקישפשט בודפשט, שם התחיל לשחק מגיל 16, ובנבחרת שיחק מגיל 18. מקישפשט עבר לבודפשט הונבד שהיה מועדון צנוע, עם מספר צופים קטן, אבל ב-1948 הפך אותו הצבא ההונגרי לקבוצת הדגל שלו. פושקש היה הקפטן, אביו היה המאמן, והקבוצה זכתה בארבע אליפויות בחמש שנים. בעונת האליפות הראשונה הבקיע פושקש 50 שערים. גביע אירופה לא היה קיים עדיין, אך הקבוצה ההונגרית נחשבה לטובה ביותר ביבשת. הישגיה של הנבחרת ההונגרית בראשותו של פושקש היו מצוינים. נבחרת הונגריה זכתה באולימפיאדת הלסינקי ב-1952. מאביב 1950 ועד פברואר 1956 הפסידה הנבחרת ההונגרית רק במשחק אחד - גמר הגביע העולמי ב-1954, בו גברה גרמניה על הונגריה בתוצאה 3–2. פושקש שיחק במשחק זה כשהוא פצוע לאחר שנפצע במשחק מול גרמניה בשלבים המוקדמים על ידי ורנר ליבריך. בסך הוא כבש 4 שערים כולל את שער הפתיחה במשחק הגמר, ונבחר לשחקן המצטיין של הטורניר. דרכו של פושקש בהונגריה, אשר לזכות נבחרתה כבש 83 שערים ב-84 משחקים, הגיעה לסופה ב-1956. ב-1956 ברית המועצות פלשה להונגריה ופושקש החליט לערוק ועבר לשחק בספרד בקבוצת אספניול. ההתאחדות לכדורגל בהונגריה השעתה אותו ל-18 חודשים, כשנגמרה ההשעיה פושקש היה בן יותר משלושים. להפתעת רבים, החליט פושקש לחתום ב-1958 בריאל מדריד. בריאל מדריד פושקש כיכב, היה מלך השערים של הליגה הספרדית ארבע פעמים וכבש 34 שערים. ב-1960 זכה איתה בגביע אירופה לאלופות. במשחק הגמר, בו ניצחה ריאל מדריד את איינטרכט פרנקפורט בתוצאה 3–7, כבש ארבעה שערים ובכך הוא השחקן שכבש הכי הרבה שערים במשחק גמר של הטורניר עד היום. פושקש סיים בעונת 1961/62 ככובש המצטיין בגביע אירופה לאלופות עם שבעה שערים, כולל שלושער בהפסד 5–3 במשחק הגמר לבנפיקה ליסבון. בשנת 1962 קיבל פושקש אזרחות ספרדית וייצג את ספרד במשחקי גביע העולם שנערכו באותה השנה בצ'ילה. חוסר הצלחתו בגביע העולם הביא לפרישתו. לאחר פרישתו, הפך למאמן, ואימן בעיקר ביוון. הוא הוביל את פנאתינאיקוס עד לגמר גביע אירופה לאלופות 1971, אז הפסידה לאייאקס אמסטרדם. לאחר נפילת המשטר הקומוניסטי בהונגריה חזר פושקש למולדתו, שם היה גיבור נערץ. פושקאש מת בבוקר ה-17 בנובמבר 2006 בעקבות מחלת אלצהיימר בגיל 79 ונקבר בבזיליקת אישטוון הקדוש בבודפשט. בודפשט הונבד ליגת העל ההונגרית (5): 1949/50, 1950, 1952, 1954, 1955 ריאל מדריד לה ליגה (5): 1960/61, 1961/62, 1962/63, 1963/64, 1964/65 גביע הגנרל: 1962 גביע אירופה (3): 1958/59, 1959/60, 1965/66 הגביע הבינלאומי: 1960 הונגריה מדליית זהב אולימפית: 1952 אלופת מרכז אירופה: 1953 סגנית גביע העולם: 1954 אישיים תואר פיצ'יצ'י (4): 1959/60, 1960/61, 1962/63, 1963/64 כדור הזהב בגביע העולם: 1954 הנבחרת המצטיינת בגביע העולם: 1954 כדורגלן הזהב של הונגריה: 2004 מלך השערים בליגת האלופות 1959/1960, 1961/1962, 1963/1964 פנאתינאיקוס ליגת העל היוונית (2): 1970/71, 1971/72 סגנית מחזיקת גביע אירופה: 1970/71 סאות' מלבורן הלאס ליגת העל האוסטרלית: 1990/91 בשנות ה-50 היה פושקש מפורסם כאחד משחקני הכדורגל הטובים בעולם והוא מוזכר ב"שיר השכונה" של חיים חפר בשורה "חבר'ה, חבר'ה, רגע, רגע, מנדל, צביקי ופושקש משחקים בכדורגל כאן אצלנו במגרש". באותן שנים הדמויות של שחקנים נערצים כמו פלה ופושקאש הופיעו על עטיפות של גומי לעיסה (מסטיק) ונחשבו בעיני הילדים בעלי חשיבות רבה בהונגריה מתקיים "פולחן פושקש", ובחנויות מזכרות רבות נמצאת פינה ובה ניתן לרכוש פריטים רבים עם דיוקנו בהם חולצות, כדורי-רגל, ספלים, דגלים וכדומה. כן יצאו לאור ספרים וסרטים רבים אודותיו. פרס פושקש מדיה וקבצים בנושא פרנץ פושקש בוויקישיתוף אתר האינטרנט הרשמי של פרנץ פושקש (באנגלית) פרנץ פושקש, באתר Transfermarkt פרנץ פושקש, באתר BDFutbol פרנץ פושקש, באתר WorldFootball.net פרנץ פושקש, באתר National Football Teams פרנץ פושקש, באתר FootballDatabase.eu פרופיל המאמן, באתר Transfermarkt אורי קציר, משחק המאה, "אפלטון" מילות השיר "שיר השכונה", באתר שירונט סרט דוקומנטרי על פרנץ פושקש, באתר יוטיוב איזי עין-דור, כבר אין שחקנים כאלה - על אגדת פרנץ פושקש, באתר ynet, 18 בנובמבר 2006 פרנץ פושקש, באתר "Find a Grave" (באנגלית) פרנץ פושקש, באתר אנציקלופדיה בריטניקה (באנגלית) למשל אורי קציר, משחק המאה, "אפלטון"